作者：柳永
词牌/韵律：洞仙歌

paragraphs: 嘉景，向少年彼此，争不雨沾云惹。
奈傅粉英俊，梦兰品雅。
金丝帐暖银屏亚。
并粲枕、轻偎轻倚，绿娇红姹。
算一笑，百琲明珠非价。
闲暇。
每祗向、洞房深处，痛怜极宠，似觉些子轻孤，早恁背人沾洒。
从来娇纵多猜讶。
更对翦香云，须要深心同写。
爱搵了双眉，索人重画。
忍孤艳冶。
断不等闲轻舍。
鸳衾下。
愿常恁、好天良夜。